60 शिकायतें पहुंचीं आखिरी लेवल 4 में सात इंजीनियर-अधिकारियों को नोटिस
अमले की कमी से जूझ रहा नगर निगम मुख्यमंत्री हेल्पलाइन की शिकायतों को हल करने में फिसड्डी साबित हो रहा है। वर्तमान में 217 लंबित शिकायतों में से 60 अंतिम लेवल 4 तक पहुंच गई हैं।
शिकायतों का लेवल 4 में ग्राफ बढ़ते देख अब कमिश्नर एसके सिंह ने लेतलाली करने वालों पर कार्रवाई शुरू कर दी है। फिलहाल सात इंजीनियर और अधिकारियों को नोटिस जारी किए हैं। इसमें स्पष्ट चेतावनी दी है कि जल्द से जल्द लेवल 4 की समस्याओं का निराकरण किया जाए। अन्यथा अनुशासनात्मक कार्रवाई की जाएगी। नोटिस मिलने के बाद अधिकारियों ने अधीनस्थ अमले को शिकायतों के निराकरण में भिड़ा दिया है। 217 शिकायतों में से सबसे ज्यादा 44 पेयजल संबंधी है, जबकि 43 राजस्व, 29 अतिक्रमण, 28 सिविल और 25 सफाई व स्वास्थ्य सेवाओं से बाकी अन्य मसलों से जुड़ी हैं। नोटिस जारी होने के बाद अब कमिश्नर खुद रोजाना हेल्पलाइन शिकायतों के निराकरण की माॅनिटरिंग कर रहे हैं। पूर्व कमिश्नर सोमनाथ झारिया का लेवल 4 की समस्या का लंबे समय तक निराकरण नहीं करने पर मुख्यमंत्री शिवराजसिंह चौहान ने परख कार्यक्रम में सजा देते हुए तत्काल ट्रांसफर कर दिया था।
इसलिए बढ़ रही शिकायतें
निगमकर्मियों को ज्यादातर जगह विरोध होता है। हल के बाद भी व्यक्ति संतुष्ट नहीं होते निराकरण के बाद भी भोपाल से शिकायतें नहीं हटतीं। अमले की कमी अनेक शिकायतें दबाव बनाने के लिए होती हैं।
शिकायतें
16 कुल हेड
82 लेवल 1
29 लेवल 2
46 लेवल 3
60 लेवल 4
इन्हें जारी हुए नोटिस
उपायुक्त व राजस्व अधिकारी संदेश शर्मा, प्रभारी स्वास्थ्य अधिकारी एपी सिंह, ओएस रामचंद्र शर्मा, सहायक आयुक्त संदीप मालवीय, उपयंत्री एमके जैन, उपयंत्री अरविंद दशोत्तर व अन्य।
hin_Deva hin_Deva hin_Deva hin_Deva hin_Deva hin_Deva bho_Deva kas_Deva kas_Deva kas_Deva kas_Deva hin_Deva awa_Deva